“จิรวงศ์” คนสนิท “หมอหยอง” ถูกคุมตัวฝากขังศาลทหารผัดที่ 2 วันนี้
"จิรวงศ์ วัฒนเทวาศิลป์" คนสนิท “หมอหยอง” ถูกคุมตัวฝากขังศาลทหารผัดที่ 2 ในวันนี้ (30 ต.ค.) จากกรณีหมิ่นเบื้องสูง
30 ต.ค. 2558

สถานีโทรทัศน์รายงานเช้าวันนี้ว่า เจ้าหน้าที่ตำรวจและทหารได้ควบคุมตัวนายจิรวงศ์ วัฒนเทวาศิลป์ คนสนิทของหมอหยอง ผู้ต้องหาในคดีขบวนการแอบอ้างสถาบันเบื้องสูงเรียกรับผลประโยชน์ ความผิดตามประมวลกฎหมายอาญา มาตรา 112 มาฝากขังผัดที่ 2 ที่ศาลทหารกรุงเทพฯ เพียงคนเดียว ส่วนนายสุริยัน สุจริตพลวงศ์ หรือ “หมอหยอง” ซึ่งเป็นผู้ต้องหาอีกรายหนึ่งนั้น เจ้าหน้าที่ยังไม่ได้ควบคุมตัวมาในวันนี้ เนื่องจากมีปัญหาด้านสุขภาพ
ทั้งนี้ การฝากขังผู้ต้องหาในผัดที่ 2 จำเป็นต้องดำเนินการในวันนี้ เนื่องจากการครบกำหนดฝากขังผัดแรกตรงกับวันที่ 1 พ.ย. และติดวันหยุดราชการจึงต้องเลื่อนมาเป็นวันนี้